Diari Oficial de la Generalitat Valenciana


Sumari del DOGV 3360, del 28-10-1998 (1998/8650)

RESOLUCIÓ de data 14 de juliol de 1998, del director general d'Interior de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundación Instituto Portuario de Estudios y Cooperación de la Comunidad Valenciana (Fundación IPEC, en formulació abreujada).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3360

Data del DOGV
:   28-10-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/8650


Data del document
:   14-07-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de data 14 de juliol de 1998, del director general d'Interior de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundación Instituto Portuario de Estudios y Cooperación de la Comunidad Valenciana (Fundación IPEC, en formulació abreujada). [1998/8650]
  
Vista la sol·licitud del dia 20 de maig de 1998, que va entrar en el Registre en la mateixa data amb el número 28774, efectuada per la Sra. Lucía García de la Cuadra, en representació de la Fundación Instituto Portuario de Estudios y Cooperación de la Comunidad Valenciana (fundació IPEC, en formulació abreujada), en què se sol·licitava la inscripció de dita entitat en el Registre de Fundacions de la Comunitat Valenciana, basant-se en els següents
  
Antecedents de fet
  
Primer
  
Que segons l'escriptura de data 15 d'abril de 1998, i amb número de protocol 1.671, atorgada davant del notari de l'il·lustre Col·legi de València, Sr. José-Manuel García de la Cuadra, van comparéixer el Molt Honorable Sr. Eduardo Zaplana Hernández-Soro, com a president de la Generalitat Valenciana, en representació d'aquesta; en representació de l'autoritat portuària de València, el president del seu Consell d'Administració, Sr. Juan-Antonio Mompó Ochoa; en representació de l'autoritat portuària d'Alacant, el president del seu Consell d'Administració, Sr. Mario Flores Lanuza, i en representació de l'autoritat portuària de Castelló, el president del seu Consell d'Administració, Sr. Jaime Babiloni Vallet, tots ells amb la voluntat de constituir en aqueix acte l'entitat denominada "Fundación Instituto Portuario de Estudios y Cooperación de la Comunidad Valenciana" (fundació IPEC, en formulació abreujada).
  
Així mateix, i als efectes de la seua acceptació del càrrec de patrons de la fundació, van comparéixer al citat acte, el Sr. Rafael del Moral Carro, director de l'autoritat portuària de València; el Sr. Sergio Campos Ferrera, director de l'autoritat portuària d'Alacant; el Sr. Francisco Franch Ferrer, director de l'autoritat portuària de Castelló; el Sr. Pedro Marco Segura, director general d'Obres Públiques, Urbanisme i Transportes de la Generalitat Valenciana; el Sr. José-Luis Ramírez Sorribes, director general d'Indústria i Energia de la Conselleria d'Ocupació, Indústria i Comerç de la Generalitat Valenciana; la Sra. Lucía de Miguel Vilar-Sancho, directora general de Coordinació i Seguiment Sectorial de la Presidència de la Generalitat Valenciana.
  
Segon
  
Segons l'article 7 dels seus Estatuts, els fins de la fundació són els següents: 1. Contribuir a la permanent millora de la capacitació dels professionals que desenrotllen la seua activitat en l'àmbit portuari, fomentant la modificació de les seues actituds cap a la major informació, la innovació i al canvi que, en cada moment, vaja marcant la progressiva internacionalització de l'economia. 2. Contribuir al desenrotllament continuat d'estudis i investigacions que faciliten el desenvolupament tecnològic i la innovació en el sector maritimoportuari. 3. Contribuir a la millora de la gestió del comerç exterior a través de la conscienciació del sector productiu en la importància econòmica del transports de mercaderies per via marítima i la logística de la distribució, com a elements clau de la competitivitat territorial i econòmica de la Comunitat. 4. Contribuir a fomentar les activitats comercials i industrials relacionades amb el trànsit maritimoportuari, ajudant a la projecció portuària prop dels seus mercats nacionals i internacionals. 5. Contribuir a fomentar, promoure i desenvolupar iniciatives divulgatives, culturals i de qualsevol tipus, que afavorisquen la integració de la comunitat portuària, en general, i de l'administració portuària, en particular, en el seu entorn territorial i social. 6. En definitiva, fomentar la projecció econòmica i social de la realitat portuària, dels seus operadors i usuaris, particularment referida als ports de la Comunitat Valenciana, amb el suport dels avantatges de la cooperació amb altres entitats nacionals i estrangeres per al compliment dels seus fins.
  
Per al compliment dels seus fins, la fundació desenrotllarà les activitats descrites en l'article 8 estatutari.
  
De conformitat amb l'article 11 estatutari, el destinatari bàsic dels beneficis de la fundació és la societat en general, en quant beneficiària dels èxits que aquesta obtinga en qualsevol de les seues diferents vessants, ja siga al camp de la formació, la cooperació, la innovació i el desenvolupament tecnològic com al camp cultural i de promoció social i, en particular, són beneficiaris de la fundació, el conjunt de persones que conformen els col·lectius vinculats a les activitats portuàries i aquells que pertanyen als entorns i sectors de població, directament o indirecta, relacionats amb els recintes portuaris propis del seu àmbit territorial.
  
Tercer
  
La dotació de la fundació, segons consta en l'escriptura de constitució, de data 15 d'abril de 1998, és de cent milions de pessetes (089.866.519 PTA), que els fundadors aportaran de la següent manera:
  
- vint-i-cinc milions de pessetes (10.780.068 PTA), la Generalitat Valenciana.
  
- cinquanta-quatre milions de pessetes (69.804.125 PTA), l'autoritat portuària de València.
  
- onze milions de pessetes (83.834.605 PTA), l'autoritat portuària d'Alacant.
  
- deu milions de pessetes (70.982.876 PTA), l'autoritat portuària de Castelló.
  
De la dita dotació, s'ha aportat el 25 per cent del capital fundacional, vint-i-cinc milions de pessetes (43.905.570 PTA), i es comprometen els fundadors a fer efectiva la resta de dit capital de forma successiva en un termini no superior a cinc anys des de l'atorgament de l'escriptura constitucional.
  
La quantitat aportada s'ha formalitzat del següent mode:
  
- Per l'autoritat portuària de València, dènou milions set-centes cinquanta mil pessetes (28.141.739 PTA).
  
- Per l'autoritat portuària d'Alacant, dos milions set-centes cinquanta mil pessetes (2.750.000 PTA).
  
- Per l'autoritat portuària de Castelló, dos milions cinc-centes mil pessetes (2.500.000 PTA).
  
Queda pendent d'aportar la dotació de la Generalitat Valenciana, vint-i-cinc milions de pessetes (90.911.886 PTA), encara que s'incorpora a l'escriptura constitucional l'acord expedit pel José-Luis Olivas Martínez, conseller d'Economia i Hisenda i Administració Pública, pel qual s'aprova la seua transferència a nom de la fundació.
  
Així mateix, i com a aportació no dinerària, se cedeix per part de l'autoritat portuària del port de València l'ús gratuït per la fundació IPEC, mentre no s'extingisca, de la marca nacional denominada IPEC, segons certificat del secretari de dita entitat, que s'incorpora a l'escriptura fundacional.
  
La realitat de les aportacions dineràries s'acredita mitjançant un certificat de l'entitat de crèdit Bancaixa, incorporat a la citada escriptura.
  
Quart
  
D'acord amb allò que s'ha previst en l'atorgament IV de la carta fundacional i el títol III dels estatuts fundacionals, el Patronat és l'òrgan suprem de govern, administració i representació de la fundació, compost per un màxim de dèsset membres designats entre persones, institucions i entitats interessades o relacionades amb els fins fundacionals. Seran patrons nats: el president i el director de l'autoritat portuària d'Alacant; el president i el director de l'autoritat portuària de Castelló; el president i el director de l'autoritat portuària de València; el director general d'Obres Públiques, de la Conselleria d'Obres Públiques, Urbanisme i Transports; el director general de Coordinació i Seguiment Sectorial de la Presidència de la Generalitat Valenciana; el director general d'Indústria i Energia, de la Conselleria d'Ocupació, Indústria i Comerç. La resta dels patrons seran elegits pels membres nats, per períodes de dos anys, o més, prorrogables. La presidència honorífica de la Fundació correspondrà al molt honorable president de la Generalitat Valenciana.
  
El Patronat inicial queda compost per les següents persones:
  
President honorífic: Sr. Eduardo Zaplana Hernández-Soro, president de la Generalitat Valenciana.
  
President: 1. Sr. Mario Flores Lanuza, president de l'autoritat portuària d'Alacant.
  
Vicepresident: 2. Sr. Pedro Marco Segura, director general d'Obres Públiques de la Conselleria d'Obres Públiques, Urbanisme i Transports.
  
Vocals: 3. Sr. José-Luis Ramírez Sorribes, director general d'Indústria i Energia de la Conselleria d'Ocupació, Indústria i Comerç; 4. Sra. Lucía de Miguel Vilar-Sancho, directora general de Coordinació i Seguiment Sectorial de la Presidència de la Generalitat Valenciana; 5. Sr. Rafael del Moral Carro, director de l'autoritat portuària de València; 6. Sr. Sergio Campos Ferrera, director de l'autoritat portuària d'Alacant; 7. Sr. Francisco Franch Ferrer, director de l'autoritat portuària de Castelló; 8. Sr. Jaime Babiloni Vallet, president de l'autoritat portuària de Castelló i 9. Sr. Juan-Antonio Mompó Ochoa, president de l'autoritat portuària de València.
  
La resta de l'articulat estatutari regula totes les qüestions previstes legalment en matèria de fundacions.
  
Fonaments jurídics
  
Primer
  
La Constitució inclou en el títol I, capítol II, secció II, article 34, el dret de fundació per a fins d'interés general.
  
Segon
  
L'article 1 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de mode durador el seu patrimoni a la realització de fins d'interés general, circumstàncies que concorren en el present cas.
  
Tercer
  
Segons l'article 10.2, de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General, l'aportació de la dotació podrà fer-se de forma successiva, en aquest cas el desembossament inicial serà almenys del 25%, i la resta s'haurà de fer efectiva en un termini no superior a cinc anys comptats des de l'atorgament de l'escriptura pública de constitució de la fundació.
  
Així mateix, segons els articles 3, especialment el tercer número, i 22.5, lletra f), del Reglament de Fundacions de Competència Estatal, aprovat pel Reial Decret 316/1996, de 23 de febrer (BOE, de 6 de març), el Protectorat ha de vetlar en tot moment per la integritat i suficiència de la dotació, la qual cosa exigeix "ab initio" establir l'obligació -i exigir en conseqüència a la fundació- d'acreditar-li degudament l'efectivitat de les aportacions dotacionals que queden pendents per als cinc exercicis següents.
  
Quart
  
Examinats els fins de la fundació, la dotació així com l'aportació efectivament realitzada, aquells es consideren d'interés general, i aquesta inicialment suficient per a la inscripció, de conformitat amb allò que s'ha establit en l'article 11.b) del Decret 60/1995, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General.
  
Cinqué
  
La carta fundacional i els Estatuts, continguts en l'escriptura pública de 15 d'abril de 1998, reuneixen els requisits bàsics dels articles 8 i 9 de la vigent Llei 30/1994, de 24 de novembre, per la qual cosa la fundació pot ser reconeguda, tenint en compte el fi que persegueix segons l'article 7 dels seus Estatuts.
  
Sisé
  
L'expedient ha sigut tramitat per la Direcció General d'Interior de la Conselleria de Presidència, a través del Servei d'Entitats Jurídiques, en virtut de les atribucions que té conferides pels decrets 4/1997, i 30/1997, de 26 de febrer, sobre assignació de competències a la Presidència i a les conselleries, i d'aprovació del Reglament Orgànic i Funcional de la Conselleria de Presidència, respectivament, tot això, en relació amb el Decret 60/1995, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana i l'article 10 de l'Ordre de 23 de maig de 1996, en la redacció donada a aquesta per l'Ordre de 25 de novembre de 1996, pel que fa a l'estructura administrativa a nivell de servei.
  
Vistos la Constitució, la Llei 30/1994, de 24 de novembre, el Reial Decret 316/1996, de 23 de febrer, pel qual s'aprova el Reglament de Fundacions de Competència Estatal, el Decret 60/1995, de 18 d'abril, del Govern Valencià, l'Ordre de 19 de gener de 1996, de la Conselleria d'Administració Pública, per la qual s'estableix la data d'inici d'activitats del Registre i Protectorat Únics de la Comunitat Valenciana, i l'altra normativa de pertinent aplicació, resolc:
  
Primer
  
Inscriure com a fundació la denominada Fundación Instituto Portuario de Estudios y Cooperación de la Comunidad Valenciana (fundació IPEC, en formulació abreujada), en el Registre de Fundacions de la Comunitat Valenciana amb el número 301(V) i classificar-la de caràcter cultural de foment de l'economia. El seu domicili radicarà a València, Edifici del Rellotge - Port de València, Moll del Grau s/n.
  
Segon
  
Inscriure en el Registre de Fundacions de la Comunitat Valenciana els Estatuts per què ha de regir-se la fundació, elevats a escriptura pública de data 15 d'abril de 1998, i amb número de protocol 1.671, atorgada davant del notari de l'il·lustre Col·legi de València, Sr. José-Manuel García de la Cuadra.
  
Tercer
  
Inscriure en el citat Registre el nomenament del primer Patronat segons figura en l'antecedent de fet quart de la present Resolució.
  
Quart
  
El Patronat de la fundació haurà d'acreditar al Protectorat la realitat dels desembossaments dotacionals que s'efectuen fins a completar el total del capital fundacional escripturat en la constitució, mitjançant l'aportació dels certificats d'ingrés corresponents efectuats en entitat de crèdit, degudament testimoniats notarialment.
  
Notifiqueu l'actual resolució, amb l'advertiment que contra aquesta, que no esgota la via administrativa, es podrà presentar recurs ordinari davant d'aquest mateix òrgan o davant el conseller de Presidència, en el termini d'un mes, a comptar des de la data de la seua notificació, de conformitat amb allò que s'ha disposat en el Decret 60/1995, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 14 de juliol de 1998.- El director general d'Interior: José-Luis Villanueva Muñoz